經數: 一七七七

經名: 維摩經玄疏卷第六

頁數: 五六一

上              欄

化他權實者. 如諸佛菩薩隨他意說□是權

智. 隨自意語皆實智也. 三自行權實者. 諸佛

菩薩自行所證二諦三諦之理以辨權實也.

還將一家明三種二諦. 對之冷然. 義推可解.

今經所明備有三種二智. 爲國王長者諸聲

聞用化他二智. 爲諸菩薩用自行化他二智.

杜口無言是自行二智也. 第四折伏攝受者

卽爲二意. 一略明折伏攝受. 二正通此經文.

一略明折伏攝受者. 如勝□云. 應折伏者而

折伏之. 應攝受者而攝受之. 以折伏攝受故

爲令正法得久住故. 今淨名爲令不思議法

得久住故. 是以以方便折伏實智攝受類. 如

戒序云. 老死至近佛法欲滅者. 佛法湛然. 何

[&FFFF]#有滅. 若魔燒經卷. 尙有二十億菩薩受持

佛法. 故知不滅. 今言滅者約人壽盡故言其

滅. 如凡夫未得無漏慧命. 未能秉持禁戒. 身

若無常戒法卽謝. 故佛法欲滅. 戒定慧解脫

解脫知見五分法身本依色身而起. 色身旣

死. 五分亦滅. 卽是身內佛法滅也. 若能勤進

發眞得道共戒. 此則一受不退常寂然. 卽有

五分法身具足. 假令七反人天雖生惡國. 非

但不失須陀洹果. 此人必得阿羅漢果. 是則

陰身雖滅佛法不滅. 五分法身無朽壞也. 卽

是佛法久住. 若大乘爲義. 雖復證羅漢盡無

生智乃至□支迦十種觀觀十二因緣能侵習

氣. 亦歸陸滅. 如百二十人不堪付囑喪失財

寶. 若能開佛知見. 得二十五三昧無方之用.

住持佛法守護重寶. 重寶者. 卽百斤金百句

解脫眞寶也. 如盛壯之年二十五者堪可付

中              欄

囑. 此人能折伏攝受令法得久住也. 二明正

通此經者. 今淨名欲令釋迦正法久住. 是故

室外彈訶室內攝受. 通論彈訶攝受處處皆

得. 如人訶罵是暫時長養是本心. 而今或時

用權智訶以實智攝. 如彈國王長者卽是權訶.

當樂佛身是實攝也. 如訶須菩提云. 於食等

者於法亦等入八邪而得八正. 是用實智訶

還用權攝. 云如佛說幻人以是事訶寧有懼

不. 此卽權攝. 訶阿難亦爾. 如訶彌勒等實智

訶實智攝受. 如訶迦□延權彈權受. 室內別

義云云. 故知淨名折伏攝受成於此敎也. 第

五約觀心明權實者觀中道時以二觀爲方便

得入中道. 是權折伏實智攝受. 若觀中道而

發二乘觀. 卽是實智折伏權智攝受. 若觀二

諦還發二觀. 卽是權折伏權攝受. 若觀中道

還發中道. 卽是實智折伏實智攝受. 復次善

將四隨用心. 如大止觀三十六轉解說. 卽是

觀心折伏攝受正法得住也. 大段第五明敎

相者. 前大段四重釋此經一部正意略顯. 但

此經與衆經有同有異事須分別. 而前明四

敎處處簡別敎相辨衆經同異. 大意略應可

見. 但恐散明敎相同異. 尋者或未明了. 今須

更釋此經同異之相. 就此卽爲四意

第一明敎相大意   第二略出諸師判敎

不同    第三硏詳去取  第四正明判

經敎相

第一明敎相大意者. 諸經同明體宗用. 赴緣

利物而有同異者. 但以[&FFFF]#敎之徒根緣不一.

時方有別. 是以大聖設敎名字不同. 言方亦

下              欄

別也. 故有頓漸赴機. 至如華嚴廣明菩薩行

位. 三藏偏說小乘. 方等破小顯大. 大品歷法

遣蕩會宗. 法花結撮始終開權顯實. 涅槃解

釋衆經同歸佛性常住. 今此經抑揚褒貶赴

機說不思議解脫者. 猶是方等之敎. 第二略

出諸師判敎不同者. 若觀□法師三時明義.

一有相法輪. 二無相法輪. 三常住法輪. 此經

□屬第二時無相得道. 未明佛性常住涅槃.

若開善光宅判敎有三種. 一頓二漸三偏方

不定. 漸敎分爲五時. 此經是第三時折挫

聲聞褒揚菩薩之敎. 猶未會三歸一辨佛性

常住. 若是莊嚴四時明義. 此經猶屬般若無

相得道. 亦未明會三歸一佛性常住. 若是地

論四宗明義. 此經卽是眞宗大乘緣起反出

之敎. 若是流支半滿明義. 此經卽是滿字之

說. 不異華嚴涅槃. 從來名義古今判敎不同.

法華玄義別當委出也. 第三硏詳去取者. 若

言此經是第二時敎或第三時說未明佛性常

住者. 此經明不思議眞性. 眞性豈非佛性. 若

言不明常住. 此經云. 如來之身卽是金剛之

體. 衆惡永盡衆善普會. 當何有疾. 豈非常住

也. 次若言此經是眞宗之敎過法華者. 何故

諸聲聞人於此經中不見佛性同法華涅槃

也. 次若言此經卽是滿字明佛性常者. 何

故涅槃判爲生蘇之敎  生蘇旣不得. 卽是醍

□. 此經何得卽與涅槃滿字齊也. 引諸經論

檢□衆義. 備出法華玄義也. 第四正明判此

經敎相者. 但如來經敎乃遍滿三千. 元其正

意不出四種. 一者頓敎二者漸敎三者不定敎

經數: 一七七八

經名: 維摩經略疏卷第一

頁數: 五六二

上              欄

四者□密敎. 一頓敎者卽華嚴經也. 譬如日

出前照高山. 又如涅槃經云. 雪山有草名曰

忍辱. 牛若食者卽得醍□. 卽其義也. 然雖云

頓敎. 爲化菩薩不無兼開別敎方便. 故無量

義經云. 摩訶般若華嚴海空宣說菩薩歷劫

修行. 而未曾宣說如是甚深無量義經. 未同

法華三乘同得開佛知見發本顯[&FFFF]#成道已來

甚大久遠. 如此卽不與諸法師同也. 二漸敎

者. 卽是五味相生. 三藏初門所說事戒定卽

是從牛出乳. 三藏敎明生滅四諦卽是從乳

出酪. 方等大乘最初說無生四諦. 無量無作

對破小乘訶責聲聞樂小法者. 卽是從酪出

生蘇. 摩訶般若亦說無生四諦. 而具明無量

四諦宣說歷劫修行. 亦說無作四諦會小乘

法皆是摩訶衍. 令聲聞轉敎. 卽是從生蘇出

熟蘇. 如法華說一實無作四諦爲諸聲聞開

佛知見悉受記[&FFFF]#成大果實如秋收冬藏更無

所作. 卽是從熟蘇出醍□. 又涅槃經爲諸比

丘說三1修佛性一實無作四諦. 爲諸聲聞開

決慧眼見佛性安置諸子□密之藏. 亦是從

熟蘇出醍□. 故無量義經明說大品在法華

前. 大智論云摩訶般若在法華後. 如此明五

味之義與常塗一往似同. 細心比□辨次解

義不相關也. 三明不定敎者. 亦不同舊解別

有遍方不定之說. 今但於五味敎內利根之

人不同敎敎悉皆得見佛性. 故有滿字之義.

故涅槃經云. 譬如有人置毒於乳乃至醍□

亦能殺人. 所以梁武流支攝山三家此經大

品皆是滿字明佛性辨常. 意在此也. 四□密

中              欄

敎者. 大智論云. 佛初成道鹿苑轉四諦法輪.

顯露敎中明五人見諦得須陀洹果八萬人

得法眼淨. □密敎無量菩薩聞說大乘得無

生忍. 復次始從得道至泥洹夜常說般若. 或

可卽其義也. 此經云. 佛以一音演說法. 衆生

隨類各得解. 此亦是□密敎之相. 若時衆皆

不得聞見卽是□密敎也. 問曰. 若爾可無遍

方不定說耶. 答曰. 五味次第尙得論不定. 遍

方設有異說此復何須論也. 婆羅門將偈來

此出四種論. 所謂牛王論蝦[&FFFF]#跳論師子論

鳥眼論. 今借便用此四種論通前四種敎. 牛

王論通頓敎. 蝦[&FFFF]#跳論通漸敎. 師子論通不

定敎. 鳥眼論通□密敎. 今判此經非是頓敎

乃至五味漸敎生蘇之味. 若約不定敎卽是

置毒生蘇而殺人也. 利根菩薩於此敎入不

二法門見佛性住不可思議解脫涅槃. 卽滿

字之敎若□密卽不可知也. 此經意不主明

敎相. 是故不須委曲也. 但敎相義多有所關

最爲難解難明. 法華玄辨四敎義方可得. 略

見大意耳

佛法不思議      唯敎相難解

二乘及菩薩      尙所不能測

何肉諸凡夫      而欲判此事

譬如生盲人      分別日輪相

欲判虛空界      一切諸色法

而言了達者      畢竟無是事

是故說法者      各生□愧心

自責無明闇      捨[&FFFF]#論諍競

2維摩經玄疏卷第六

下              欄

3維摩經略疏序

今玆疏文卽隋煬帝. 請天台大師出之. 用爲

心要[&FFFF]#文具在國淸百錄. 因令侍者隨錄奏

聞. 但至佛道品後分. 章安私述續成. 初文旣

筆在侍人. 不無繁廣. 每有緇素諸深見者. 咸

欣[&FFFF]#之. 但云弊其文多. 故輒於其錄而去取

之. 帶義必存. 言繁則剪. 使舊體宛然. 不易先

師之本故也. 然自省闇短慮失元規. [&FFFF]#於墳

堂然香心徵. □少壞大道願示以留□. 二旬

未竟佛道斯終旣[&FFFF]#幽訶. 寧非冥護□裨其

宗旨則光光後昆. 冀諸達人恕以專輒

維摩經略疏卷第一(小卷初)

天台4沙門湛然略

釋佛國品之初

次明入文大爲五意. 一明經度不盡. 二略分

文. 三辨佛國義. 四釋品. 五正入文. 初意者前

後五譯不同. 今釋什本尋經文義. 西土猶多.

何以知之. 如命十弟子. 如是五百乃至八千

各辭不堪. 不堪之言□不來此. 推此而論經

卷不少. 又文殊入室傳如來旨. 慇懃無量兼

八千菩薩各說入門. 此諸言談何止半卷. 爰

至出室詣菴羅園對揚如來辨佛國義. 當時敷

演高論往復. 豈容止有數紙經文意謂. 振旦

經數: 一七七八

經名: 維摩經略疏卷第一

頁數: 五六三

上              欄

生民神根狹劣. 不堪具足讀誦受持. 刪彼富

文採其綱格流傳玆土. 略存義焉. 問此經西

土文言浩大. 將不是大論明佛所說不思議

經有十萬偈耶. 答有云卽是今謂不爾. 大論

所明不思議經是華嚴別名. 故論云般若有

二種一共二乘說. 二不共二乘說. 不共說者

如不思議經. 故華嚴云此經不入二乘人手.

共說者卽是摩訶般若及諸方等. 問華嚴晝

得名不思議. 此經一名不可思議解脫. 何故反

謂非耶. 答此經旣有兩名豈獨華嚴更無別

稱. 然細尋大論前後所引不思議經. 悉是華

嚴如說. 謳舍那優婆夷. 爲須達那菩薩說度

衆生數量. 乃是華嚴明善才入法界所聞之

事. 若引此經卽云毘摩羅詰所說. 二分文爲

二. 先出古今次明一家. 先明諸師者什生及

古諸師悉不開科段. 直帖文解釋. 而肇師云

始于淨土終法供養. 其間所明雖殊不思議

一也. 是則寶積發問已前爲序. 囑累一品以

爲流通. 其間□是正說也. 次靈味小亮云此

經題旣云淨名所說. 從方便品皆是正說. 次

開善師分爲四. 一序訖菩薩品. 二正卽室內

六品. 三證成卽菩薩行阿褒佛兩品. 四流通

卽法供養囑累兩品. 若莊嚴光宅同用初四

品爲序. 入室六品爲正. 後四品爲流通. 晩三

論師亦同此釋. 北地論師用佛國一品爲序.

方便品訖見阿褒佛品十一品爲正. 後兩品

爲流通. 但古今不同互有分別. 承習之者各

有宗門. 諸禪師見此分別多延紛諍. 不開科

節但約觀門直明入道. 次明今家者. 若不開

中              欄

科段則不識起盡佛敎承□. 若開科段執諍

紛然. 於解脫之法橫生繫累. 今尋經意趣傍

經開科而非固執. 夫佛說法雖復殊源而初

中後善文必備矣. 今約此三對序等三. 仍爲三

意. 一正開經. 二約觀心. 三異衆家. 一正分經

者經無大小例有三段. 謂序正流通. 序者大

聖將欲說法必先現瑞表發以爲由[&FFFF]#. 如次

說大品卽放支節雜色之光. 表欲說般若以

導諸行. 欲說法華放眉間光. 表欲說中道實

相. 今經合蓋現土. 表欲說佛國因果. 旣由[&FFFF]#

不同. 正表敎門. 赴機有異. 發起物情使咸信

[&FFFF]#歸宗有在. 故曰序也. 二正說者四衆[&FFFF]#瑞

悉皆□仰堪聞聖旨. 大聖知時赴機設敎. 時

衆聞經咸沾法利. 故名正說也. 三流通者流

譬水之下[&FFFF]#. 通則無滯無壅. 如來大慈平等

說法. 非止但爲現在亦欲遠被正像末代有

緣. 使咸沾法潤. 是則法水流[&FFFF]#無窮. □沾斯

澤故名流通也. 今開爲三. 一從如是我聞訖

七言偈. 具通別二序. 此於正說由[&FFFF]#義足名

爲序分. 二從寶積請問佛國因果已去訖阿褒

佛. 有十一品半. 皆明不思議解脫佛國因果.

皆是赴機之敎. 現在沾益. □爲正說. 三從法

供養訖囑累. 明天帝發誓弘經. 如來印可勸

發囑累宣通未來. 使流傳不絶. 此□1囑流通

也. 問此經題稱維摩詰所說. 今何得從佛國

爲正. 答淨名承佛威神助佛揚化. 化道有功

故從其受稱. 譬如國王[&FFFF]#臣布政. 布政有功

而臣受賞. 正命之主歸於國王. 受功之名而

臣受稱. 不可謂臣受賞而臣爲正. 君垂正命

下              欄

而□爲傍. 淨名得佛印定方乃爲正. 故名維

摩詰所說經. 二約觀心者卽約三觀以爲三分.

二觀方便卽是序義. 得入中道卽是正義. 雙

照二諦心心寂滅. 自然流入卽流通義. 三簡異

者. 問何不依什師及諸禪師不分科段. 答若

論觀行實不繁開. 今欲令學者知文起盡. 識

聖善巧言不孤. 致必有承□. 若於文無壅帖

釋. 觀行轉覺分明. 問何不全用肇師注意. 答

法供養屬正義不然也. 問何不依靈味. 答佛國

爲序義不應然. 何者佛爲法王道王. 三千有

所宣說. 豈非正也. 但寶積所請佛所酬答. 赴

此機緣明佛國因果. 時衆聞經獲大小益. 豈

折爲序. 又且淨名助佛闡揚. 正是奬成佛敎.

豈可弟子助說爲正大師說者□爲序乎. 問

何不同開善. 答經無大小例有三段. 何得此

經獨開爲四. 問何以不同莊嚴光宅及三論

師. 答佛國爲序其妨同前. 又用菩薩行阿褒

佛以屬流通. 恐此不然. 何者淨名掌擎大衆.

還菴羅園對佛印定. 室內所說方得成經. 又

佛還對淨名. 辨佛國因果撮經終始. 宗旨分

明大衆□益. 過乎室內. 此是正說. 豈謂流通.

問何不依北地大乘師. 答佛國爲序其妨同

前. 三釋佛國義者. 此明長者子寶積問佛國

因果. 世尊具答. 身子生疑佛以神力現淨土

相. 時諸大衆得大乘益. 還復穢土心聲聞. 衆

得小乘道. 約此標名故云佛國. 此經旣以佛

國爲宗. 必須明識佛國之義. 今略爲八重. 一

總明佛國二別明佛國三明修佛國因四明見

佛國不同五明往生六明說敎七約觀心八用

經數: 一七七八

經名: 維摩經略疏卷第一

頁數: 五六四

上              欄

佛國義通釋此經. 一總明佛國者. 前說普集

及諸方等多明正報. 今因寶積1厭蓋如來合

蓋現土卽表欲說依報. 何者正報旣顯須廣

明依. 如說王民必須知土治正事業. 言佛國

者佛所居域故名佛國. 譬如王國雖臣民共

住. 而從王受稱名某王國. 今佛雖與有緣共

居而從佛受名名某佛國. 佛身所依名爲佛

土. 佛住界分名佛世界. 佛所居止萬境不同

亦名爲刹. 然國有事理. 事卽應身之域. 理則

極智所照之境. 而至理虛寂本無境智之殊.

豈有能所之別. 但以隨機應物說有眞應故

明理事也. 然非本無以垂[&FFFF]#故有應形應土

非[&FFFF]#無以顯本. 故引物同歸法身眞國. 故文

云雖知諸佛土永寂如空. 而現種種淸淨佛

土則應同凡聖. 現有封疆. 凡聖果報高下殊

別. 所現淨穢亦復如是. 故瓔珞云起一切衆

生應一切國土應. 或有釋言應國者是衆生

集業所感. 故文云衆生之類是菩薩淨土. 聖

人慈悲來此現生. 故法華云而生三果朽故

火宅. 爲度衆生生老病死. 有云諸佛法身. 猶

如明鏡一切色像悉現其中. 是則一切國土皆

從法身本國應現. 國由佛身故云佛國. 故法

華云. 今此三界皆是我有. 其中衆生悉是吾

子. 今詳斯語若云應國從法身現. 卽是自生.

若從衆生卽是他生. 衆三對佛卽是共生. 若

離生離佛卽是無因而有土也. 皆墮性義. 此

卽須破. 當知國土若淨若穢皆不可說. 有因

緣故而可說者. 悉檀赴機皆得說也. 二別明

佛國者. 諸佛利物差別之相無量無邊. 今略

中              欄

爲四. 一染淨國凡聖共居. 二有餘方便人住.

三果報純法身居. 卽因陀羅網無障□土也.

四常寂光卽妙覺所居也. 前二是應卽應佛

所居. 第三亦應亦報卽報佛所居. 後一但是

眞淨非應非報. 卽法身所居. 言染淨者九道

雜共. 何者六道鄙穢故名爲染. 三乘見眞故

名爲淨. 三六共居故名染淨. 亦名凡聖同居

國也. 就染淨土凡聖各二. 凡居二者一惡衆

生. 卽四惡趣也. 二善衆生卽人天也. 聖居二

者一實二權. 實聖者四果及支佛. 通敎六地

別十住圓十信後心. 通惑雖斷報身猶在. 二

權聖者方便有餘三乘人. 受偏眞法性身. 爲

利有緣願生同居. 若實報及寂光法身大士

及妙覺佛. 爲利有緣應生同居. 皆是權也. 是

等聖人與凡共住故云凡聖同居. 四惡趣共

住故云穢土. 二明同居淨土者. 無量壽國雖

果報殊勝難可比喩. 然亦染淨凡聖同居. 何

者雖無四趣而有人天. 何以知之. 生彼土者

未必悉是得道之人. 故經云犯重罪者臨終

之時懺悔念佛業障便轉卽得往生. 若但聖

生凡夫何得願生彼土. 故知雖具惑染願力持

心亦得居也. 聖生權實類前可知. 但以無四

惡趣故名爲淨. 擧此往類. 同居之國優劣非

一. 雖復穢淨多種. 如法華經授弟子記所住

國土. 束而明之□屬凡聖同居土也. 問染淨

國名出何經論. 答思益2論云. 日月光佛命梵

天來此土云. 汝當用十法遊彼世界. 娑婆之

土名染淨世界. 染卽是凡淨卽是聖. 問穢土

十惡所感四趣依正. 皆穢可然. 但十善果淨

下              欄

土因同何得依正頓殊別耶. 答二處修因善

名雖同. 淨土修善精微勝故. 故彼凡聖所得

依正不同穢土. 二明有餘土者. 二乘三種菩

薩證方便道之所居也. 何者若修二觀斷通惑

盡. □沙別惑無明未斷捨分段身. 而生界外

受法性身. 卽有變易所居之土名爲有餘. 亦

名方便方便行人之所居也. 故攝大乘七種

生死. 此卽第四方便生死. 問有餘國名出何

經論. 答法華云. 我於餘國作佛更有異名. 是

人雖生滅度之想而於彼土心佛智慧. 卽其

義也. 大論云二乘入滅雖不生三界界外有淨

土. 於彼受法性之身. 三明果報土者. 卽因陀

羅網是華藏世界純諸法身菩薩所居. 以其

觀一實諦破無明顯法性. 得眞實果報. 而無

明未盡潤無漏業受法性報身. 報身所居依

報淨國名果報國也. 以觀實相發眞無漏所

得果報. 故名爲實. 修因無定色心無□亦名

實報無障□土. 言無障□者謂一世界攝[&FFFF]#

切世界. 一切世界亦如是. 此名世界海. 亦名

世界無盡藏. 別敎初地入此世界有七種淨

義. 一同體淨. 如一卽一切一切卽一. 二自在

淨. 一切國土平等淸淨. 三莊嚴淨. 一切佛土

神通莊嚴. 四受用淨. 離一切惑成淸淨道. 五

住處淨. 大智衆生悉滿其處. 六因淨. 入佛土

妙平等境界. 七果淨. 隨物所宜而爲示現. 前

五是體滿. 有體相用. 六是因圓. 七是果滿. 初

住生彼悉成就此七淨義. 問出何經論. 答仁

王云. 三賢十聖住果報. 當知卽是果報爲土

也. 法華云娑婆世界坦然平正. 其諸菩薩咸

經數: 一七七八

經名: 維摩經略疏卷第一

頁數: 五六五

上              欄

處其中. 大論云法性身佛爲法身菩薩說法.

其國無聲聞支佛之名. 華嚴明因陀羅網世

界. 攝大乘明華王世界. 皆明果報土無障□

相. 四明寂光土者. 妙覺極智所照如如法界

之理名之爲國. 但大乘法性卽是眞寂智性.

不同二乘偏眞之理. 故涅槃云. 第一義空名

爲智慧. 此經云若知無明性卽是明. 如此皆

是常寂光義. 不思議極智所居故云寂光. 亦

名法性土. 但眞如佛性非身非土. 而說身土.

離身無土離土無身. 其名土者一法二義. 故金

剛般若論云. 智集唯識通. 如是取淨土. 非形

第一體非莊嚴莊嚴. 問出何經論. 答仁王云.

唯佛一人居淨土. 此經云心淨則佛土淨. 心淨

之極極於佛也. 普賢觀云. 釋迦牟尼名毘盧

遮那遍一切處. 其佛住處名常寂光. 問經論

散明可如向說. 不見四土一處出之. 答經論

度此本自不多. 尋讀之者又不備悉. 四土共

出何必無文. 正如此經答長者子. 卽是其意.

文云隨所化衆生而取佛土. 隨所調伏衆生

而取佛土. 隨諸衆生應以何國入佛智慧. 隨

諸衆生應以何國起菩薩根. 若對四土宛然

相似. 名目旣異. 佛意難量. 在下對文別當解

釋. 問此經未明開權顯實. 何得明二乘生有

餘土. 答經云佛以一音演說法. 衆生隨類各

得解. 何妨二乘通敎菩薩□得橫解. 別圓兩

敎橫□無□. 問華嚴明十種佛土. 此四攝盡

以不. 答何但攝十. 乃至有人言經明二十七

品佛土. 無量壽土止是第六. 見文對四攝無

不盡. 問若爾何不依十及二十七. 答一往有文

中              欄

欲對四敎. □意難見. 三明修佛國因者. 此經

非但約正報果明依報國. 亦約正因明於依

因. 依因者卽佛國因. 故佛答寶積橫約十七

正因以明依因. □約十三正因以明依因. 國

旣有四須明四因. 一往明四敎菩薩願行之

因感四佛果依因感於四土. 子細窮□非無

小妨今還約四義分別一者菩薩修三權一實

願行之因. 成就衆生. 若四種衆生未斷界內

緣集. 若斷未盡菩薩界內成佛之時. 四種衆

生來生同居之土. 修於四種願行之因. 二者

菩薩修於權實四行成四衆生. 四種衆生方

便觀成界內結盡. 菩薩於有餘土成佛之時.

四種衆生同生其國. 修於別圓兩敎之因. 三

者菩薩修於別圓敎願行之因. 成就二種衆

生. 二種衆生能斷無明. 菩薩報國成佛之時

別圓衆生成於實相無漏之因. 來生其國同

修圓因. 四者修於圓斷願行之因. 因極果滿

成妙覺位居常寂光. [&FFFF]#圓衆生若修圓因願

行圓極. 亦栖寂光. 十方諸佛湛. 若虛空無有

增減. 爲成衆生起四土因. 引四衆生同栖佛

國. 修願行因成菩提果同居寂光. 盡未來際

如法華壽量品之所明也. 四明見佛國不同

者. 此經云譬如諸天共寶器食. 隨其福德飯

色有異. 至論佛土皆如虛空. 豈有不同之見

耶. 若不見相而可見者. 具有十番下釋飯色.

當分別也. 問經言諸天同寶器食. 隨其福德

飯色有異. 此爲是一質異見. 異質一見. 答應

作四句. 一異質異見. 如娑婆極樂. 此土見穢

彼土見淨. 二異質一見. 如娑婆極樂. 垢淨質

下              欄

異. 別圓菩薩用天眼見但一有餘. 三一質異

見. 如身子螺□所見. 於一有餘見同居土淨

穢之異. 四一質一見. 謂羅漢支佛三種意生.

此五種人界內結盡同生有餘. 所見無異. 問

那約有餘明一質耶. 答三乘同以無言說道

發眞無漏. 所感國土一法相同. 故言一也. 問

此經譬如諸天同寶器食見飯色異. 爲是無

障□色有障□見. 有障□色有障□見而有

異耶. 答應作四句. 一有障□色有障□見. 卽

染淨有餘兩土不同. 二有障□色無障□見.

卽法身菩薩無□天眼見染淨有餘. 悉無障

□. 三無障□色有障□見. 卽因陀羅網染淨

有餘二種衆生見有障□. 四無障□色無障□

見. 卽三賢十聖住果報土見無障□也. 問此

經言. 同寶器食見飯色異. 爲有質見異無質

見異. 答亦應四句. 一染淨有餘實報悉是有

質見異. 二有質□色見無質□. 卽是菩薩依

佛慧見三土皆寂光也. 三無質□色見有質

□. 卽三土衆生於常寂光見有異質. 四無質

□色見無質□. 卽是諸佛心淨土淨. 見於如

如平等法界常寂光土. 無形無質略出十二不

同. 委推無量. 雖有無量皆如虛空. 故淨名空

室表十方佛土悉皆空也. 五明往生者爲二.

一總二別. 一總約四土明往來者. 亦云來生.

具如大品. 從此至彼名爲往生. 從彼來此名

爲來生. 二土亦然. 但橫□異耳. 常寂光土絶

於生名無往來也. 應來三土無應往也. 二別

約四土明往生者爲四. 一染淨土明往生者有

穢有淨. 若穢土受生以見思惑1惑潤惡業生

經數: 一七七八

經名: 維摩經略疏卷第一

頁數: 五六六

上              欄

四惡趣*惑潤善業則生人天. 若明三乘聖人

往生. 初果斷見未斷欲思九品潤生人天七

反. 二果三品潤生欲一往來. 三果二界思1推

惑潤往生二界. 通六地來及別十住. 幷圓五

品乃至入信通惑未盡□類三2界. 可知皆是

實來生同居土. 若權來生者三乘聖人界內

惑盡或從方便土願來. 或從果報寂光應來.

次明淨土凡夫實生者無四惡趣. 但以見思

潤善來生人天. 聖權實生類前可知. 二有餘

土往生者. 三藏二乘通敎三乘. 別敎十行圓

信後心長別三界皆實往生. 故勝□云. 變

易生死者二乘及大力菩薩三種意生所不能

斷. 故生有餘受法性身. 問何等是三種意生

身. 答一三昧正受. 此恐是通敎同入眞空寂

定之樂. 故涅槃云. 聲聞定力多故不見佛性.

二覺法自性. 此恐是別敎菩薩. 雖證偏眞而

覺知有中道法性. 三無作. 此恐是圓敎菩

薩. 觀於中道無作四諦. 圓伏無明. 皆言意者

未發眞修. 猶是作意. 無明爲緣無漏業爲因.

卽此彼土受法性身. 問如楞伽明三種意生.

悉是十地應生報土. 那云有餘. 答約別十地

判三意生. 卽生報土. 約通十地判. 正與向解

三敎菩薩界內惑盡. 則同生有餘意同. 若實

報寂光破無明顯法身. 則應生有餘. 三果報

土明來生者. 若於同居有餘侵除無明. 別圓

地住皆得往生. 四常寂光土. 若究竟寂光卽

是不生. 不生豈3爲往來生也. 若分明寂光下

寂4滅忍十地二生. 中寂*滅忍等覺一生. 或

云圓敎初住分破無明. 見佛性理亦得分生.

中              欄

乃至等覺皆有此義. 但有無明變易生死果

報所拘. 故云住果報也. 妙覺永盡故言一人

居淨土. 前四十一地若約果報名生果報. 若

分見眞理名常寂光. 問分段同居要見思盡.

捨身方生有餘. 有餘亦應別見思盡捨變易

身方生報土耶. 答不然分段質□煩惱雖盡

必須捨報. 若有餘土隨破別惑因移果易卽

名實報. 問實報受生寂光生不. 答旣云常寂

豈得受生. 生卽流動何名常寂. 問上何得云

生常寂光. 答若果報土有邊論生發慧見眞

眞卽不生. 卽是不生生也. 問若不生生亦應

云不常常. 答亦如所□. 何者究竟常寂不生

不生. 四十一地分居常寂卽不生生. 不常常

也. 六明四土說敎不同卽爲四. 一染淨土說

敎不同者凡聖同居. 旣有淨穢. 穢者五濁障

重而根有利鈍. 利感頓敎. 譬如日出前照高

山. 鈍根障重卽開三藏. 方等大品方便調伏.

於法華涅槃始聞圓敎. 見於佛性開□密藏.

淨者如華光土. 雖非惡世願說三乘. 此亦得

有頓漸之敎. 問淨土亦得開漸敎者香積菩

薩何故驚怪. 答本願說故. 二有餘土說敎不

同者. 斷通結盡皆得往生. 不無利鈍藏通二

乘皆鈍. 故大論明羅漢法性身鈍. 以於佛道

而紆□故. 通別圓敎迭判利鈍可知.  如來於

彼但說一乘. 雖無開三而於一乘不無權別

赴兩機緣. 若明開顯雖無藏通而開別權顯

圓之實. 故法華明羅漢生彼心佛智慧. 得聞

是經唯以佛乘而得滅度. 三明果報土說敎

不同者旣皆破無明. 其往生者同一根性. 行

下              欄

大直道無復紆□. 佛於彼土但說一圓也. 四

常寂光國說敎不同者. 若究竟寂光無說無

示而言說者. 法身無緣冥資一切. 無說而說

卽是法身說法. 若約果報明常寂光. 分別二

種說法不同者. 說無作四諦卽果報土. 說一

實諦卽常寂光. 下兩土類此可知. 七約觀心

明四國者心性本來畢竟空寂而衆生多[&FFFF]#

倒少不[&FFFF]#倒. 無明因緣而起善惡. 卽所生法

卽空卽假卽中. 中是因緣善惡之境. 卽凡聖

同居. 何者所觀善惡卽淨穢土. 了因緣虛假

折體入空. 空境卽是有餘土也. 知空非空不

以爲證. 知中非因非果而因而果. 若了因果無

障□者. 卽是果報無障□土. 雖復空假入出

之殊. 而無明心源卽是佛性. 若知無明性卽

是明. 卽常寂光. 故文云隨其心淨卽佛土淨.

大集云欲淨佛國當淨汝心. 華嚴云無量諸

世界悉從心緣起. 一切諸法界皆入一毛道.

八用佛國義釋此經者爲三. 一通序分. 二通

正說. 三釋流通. 一通序分者合蓋現土. 此瑞

正表欲說佛國. 故寶積述歎云今奉世尊此

微蓋. 於中現我三千界. 寶積深知欲說淨土.

故稱歎竟卽問佛國因果. [&FFFF]#述現瑞正意. 表

於欲說佛國. 二通正說者爲三. 一室外二室

內三出室. 一通室外者有三品半文. 寶積請

說佛國因果. 如來具答. 故足指案地現於淨

土. 令諸衆生得大乘益. 復土如故. 心聲聞人

得小乘益. 若迷佛國依報之義. 豈識此品之

玄旨也. 次通方便品者. 爲國王長者說折體

兩觀. 觀心佛果正因. 若成依因則具界內結

經數: 一七七八

經名: 維摩經略疏卷第一

頁數: 五六七

上              欄

業未斷. 生同居淨. 結業若斷卽生有餘. 若成

佛時則二種衆生來生其國. 次通弟子品訶

諸聲聞. 意在令斷界外緣集. 若至法華進斷

別惑生果報土. 後成佛時三種衆生來生其

國. 次通菩薩品. 呵諸菩薩令斷無明則生寂

光. 後成妙覺之時一種衆生來生其國. 二通室

內六品者. 文殊問疾入毘耶離. 淨名卽現空

室. 云十方諸佛國土皆空. 故現室空也. 此豈

非正表顯佛國義. 扶成如來說佛國也. 次通

不思議品. 現須彌入芥等不思議事皆顯佛

國依報自在. 次通觀衆生品. 天女住室十有

二年. 卽同淨名在常寂國. 正是助顯佛國之

義. 故云十方佛土常現此室. 次通佛道品. 行

於非道通達佛道. 卽是於不淨國顯現淨國.

故偈云. 雖知諸佛國及與衆生空而常修淨

土敎化諸群生. 次通入不二法門品. 諸大菩

薩各說入門. 欲破前二土無明入果報土住

常寂光. 次通香積品. 此室現衆香之淨國對

娑婆之穢土. 卽是證成室內五品扶成佛說淨

穢兩國. 三通出室兩品者. 菩薩行品淨名掌

擎大衆還菴羅園. 佛對阿難說種種土復宗

明義. 若不精解此品經文何由可別. 次通阿

褒佛品. 卽是室外現土證成如來說種種土.

其義分明. 聞經得道倍於前也. 三用佛國釋

流通兩品者. 法供養品天帝發誓弘經. 如來

印可. 正爲流通不思議解脫之體佛國因果

之宗. 囑累品付囑彌勒及阿難等. 流通不思

議解脫法門及上所明佛國因果. 使不斷絶.

四釋品者品以品類爲義. 義類同者聚爲一

中              欄

段故稱品也. 但此品題應云序品. 言佛國者

從正當名. 問旣有序正何得用正以標初品.

答此問非也. 設用序當名復應問云何不用

正. 今解不無其例如摩訶般若. 初半品是序.

從告舍利弗後半品是正. 而用序標品復有

何妨. 若不許此經序受正名者. 亦應不許彼

經正用序標品也. 問若爾定應用序標題. 答

金光明序正同品亦應爲妨. 此旣晩人安品

□意不同. 非佛所制亦非阿難. 不足定執. 此

經雖不標序品爲初而序義宛然. 事須玄釋.

序義衆多略用三意. 一略釋序. 二明通別. 三

約觀心. 一略釋者有三義. 一以次序爲義. 二

以由[&FFFF]#爲義. 三以序述爲義. 一次序者夫著

文初文之爲序. 今如是六義是經之首故名

爲序. 二由[&FFFF]#者大聖說敎必須由[&FFFF]#. 是以現

瑞表發生物喜心. 故云道從歡喜生也. 如此

爲由故得說敎. 三序述者旣生□[&FFFF]#而聖意

難量. 時衆歸心[&FFFF]#知所趣. 所以須假高位弟

子或化佛菩薩預先稱述. 衆疑旣息歸心有

在. 方可致敎故云序述. 今經初六義卽是次

序. 合蓋現土卽是由[&FFFF]#. 寶積述歎卽是序

述. 問諸經悉具三序以不. 答有具不具. 或二

或一皆爲序分也. 問序訓不同何得俱用次

序會通衆義. 答字書雖爾經意含三共. 用次

序之字亦應無妨. 依義不依語也. 二明通別

者還束前三以爲通別. 如是六義卽是通序.

現瑞序述合爲別序. 諸經通以六義爲首. 故

名通序. 衆經之初現瑞不同序述各異. 有所

表發故云別序. 今因別名則有別序有別言

下              欄

敎. 若因通名則有通序. 行理通別因此而有

兩序. 問若以兩序從兩名立者. 立名則前別

後通爲序. 何得前通後別. 答立名之便應前

別後通. 爲序之便應前通後別. 復次一途亦

前別後通. 何者如現瑞由[&FFFF]#. 是說經之前如

是等六乃是如來將入涅槃方說此語. 故知

在後. 經前序正爲發起現在弟子信心. 經後

序爲令未來弟子生信. 若爾佛在世時經初

無序不名經耶. 答別序之前雖無六義. 佛說

法時已有其事故得名經. 三約觀心者心卽

是通觀. 卽是別因此觀心成就一切佛法. 卽

是入道之門. 卽由[&FFFF]#也. 問若以觀心爲兩序

者豈不[&FFFF]#倒. 答立名之便故言觀心. 修行之

便卽是心觀. 類前事義其理顯然. 問玄義處

處多明觀心. 已恐不可入文復爾. 將不壞亂

經敎耶. 答說經本爲入道. 若懷道之賢觸處

觀行. 豈有尋心聖典而不觀行者乎. 但巧說

得宜非止不損文義兼得觀慧分明分別法

門. 非觀何逮豈有壞亂之咎也

維摩經略疏卷第二

五入經文就序爲二. 一通. 二別. 先釋通序六

義通爲衆經之序. 須爲兩義一總二別. 一總

釋者是佛敎阿難等諸大弟子說入佛法之相.

大論云佛將涅槃阿難親屬愛結未除心沒憂

海. 阿泥樓馱語阿難言. 於未來事若有疑者

及時1語決. 何爲沒在憂海如世凡夫. 阿難得

念道力悶心得醒. 卽以四事請問. 一問佛涅

槃後云何修道. 二問誰當作師. 三問惡口車

匿云何共住. 四問佛經初首作何等語. 佛告

經數: 一七七八

經名: 維摩經略疏卷第一

頁數: 五六八

上              欄

阿難若今現在若去世後依四念處修道. 解

脫戒經是汝大師. 惡口車匿依梵法治. 若其

心1□伏敎那陀迦□延經卽得入道. 我三僧

祇所集法藏初應作如是說. 如是我聞一時

佛在其方其國土與其大衆. 非獨我法如是

三世諸佛經初亦然. 故知六義卽是通序. 亦

名遣囑序. 如來遺言令標經首故. 亦名經前

序. 三世諸佛經前皆然. 問何故經初安如是

等. 乃至但令修四念處. 答經初安如是等者

爲斷疑勸信故. 亦爲印定佛說非弟子及九

十六種所說故. 亦爲破外人經初以阿□二

字標其敎首故. 阿□者是謂吉相邪僻之事

具如百論. 惡口車匿梵法治者. 其自恃王種

輕諸比丘. 僧法事時卽輕笑言. 如似落葉旋

風所吹聚在一處何所互論. 佛去世後猶自

不改佛令作梵壇. 謂默□也. 亦云彼梵天治

罪法別立一壇. 其犯法者令入此壇諸梵不

得共語. 若心調伏爲說那陀迦□延經者. 令

離有無卽入初果. 一家明三藏敎. 立非有非

無門異於三門意在此也. 敎諸比丘依波羅

提木叉住者. 波羅提木叉此云保得解脫. 亦

云報解脫亦云處處解脫. 問毘尼明時食時

衣等多非正義. 那云保得解脫. 答大論云佛

說毘尼爲令佛法久住. 不應心實心實卽生

邪見. 今時僧衆不以戒律在心者恐滅佛法.

令依念處修道者. 若離念處施但得富戒生人

天. 坐禪得定隨禪受生. 多聞說法但是世智.

若修念處能破四倒. 問聲聞經說須依念處.

摩訶衍敎無生入道. 豈須念處有所觀耶. 答

中              欄

大乘有無生無量無作念處. 若離此三則無

正觀. 但佛敎雖多不出半滿. 生滅念處卽是

半字. 三種念處卽是滿字. 半枯滿榮. 枯榮中

間得見佛性. 住大涅槃名諸佛法界. 出念處

外無入道法. 故佛遺囑令依念處. 次別釋者

舊多用五義. 今依六義. 一如是者勸信之端.

二我聞者親承音旨. 三一時者感敎之時. 四

佛住者約出化主. 五方所者聞經之處. 六同

聞者證非謬傳. 此六義者正爲奬成佛去世

後見聞之徒息疑增信. 自利利人功成道熟.

是謂勸信之端者. 如是等六皆爲勸信. 如是

居初故云端也. 初如是爲三. 一總明. 二約敎.

三觀心. 一總明者意在勸信. 如法相解如法

相說. 所說誠諦必可信從. 大論云佛法大海

信爲能入. 又如是者善信之辭. 不信者言是

事不如是. 其信者言是事如是. 又大論云如

是者示人無諍法. 佛以無倚心說. 弟子以無

著心受. 能得解脫故言如是. 不如外道說者

聽者皆以著心. 現世□諍死入地獄豈名如

是. 又古來多云. 如是者文如理是. 文以巧詮

爲如理以無非曰是. 二約敎者四不可說赴

機而說則有四種. 一生滅二卽空三假名四

卽中. 一因緣生滅如是者. 佛昔於波羅奈說

五陰生滅. 俱□等聞如是說卽得悟道. 此經

復土. 心聲聞人知有爲法無常得羅漢果及

法眼淨. 二明卽空如是者. 如大品三乘同見

無言說道而斷煩惱. 此經破迦□延明五義.

二百比丘聞如是說心得解脫. 卽是示人無

諍法. 三假名如是者如無量義云. 摩訶般若

下              欄

華嚴海空宣說菩薩歷劫修行. 此經亦云以

無所受而受諸受. 若聞如是說得道種智. 入

菩薩位知衆生根. 四中道如是者. 如大品說.

佛以諸法實相故出現於世. 化佛亦以諸法

實相故出現於世. 法華云諸法實相義已爲

汝等說. 此經諸菩薩各說入不二法門. 若菩

薩聞如是說卽見佛性. 開佛知見住不思議

解脫. 佛法有此四種如是. 故衆經之初皆安

如是. 華嚴頓敎有因緣假名中道二種如是.

三藏但因緣生滅如是. 若諸方等具有四種.

摩訶般若則有三種. 法華但有中道實相. 若

大涅槃明諸佛法界亦具四種. 此經猶是方

等大乘生蘇不定之說. 具有四種如上所引.

此經旣具四如是義故於經初標如是也. 問

理無二是何得有四. 答諸法畢竟無說非權

非實. 尙無一種何肉有四. 而權而實者權故

說三實故說一. 權實備明則有四種. 三觀心

明者卽是三觀明四如是. 華嚴云欲知如來

心但觀衆生心. 若見如來心卽見衆生心. 如

破一微塵出大千經卷. 衆生一念無明因緣

所生之心卽具四理. 若觀心因緣生滅入空

卽生滅如是卽空. 卽假卽中例說可知. 問若

觀心具四應卽是佛. 答六卽分別. 進不□濫

生增上慢. 退[&FFFF]#貧人數寶之失我聞者卽

阿難等親所聞法故云我聞亦爲三釋. 一總

釋者親承音旨故. 若傳從他聞多致僞謬. 今

旣親聞是則可信. 群情承受無所致疑. 大論

云隨俗說我和合稱聞. 隨俗說我者學人傳

法. 利生順俗說我. 外不乖宜內不乖實. 如用

經數: 一七七八

經名: 維摩經略疏卷第一

頁數: 五六九

上              欄

金錢以買銅錢賣買法爾人無怪也. 和合稱

聞者. 耳根不壞作意欲聞情塵和合耳識卽

生. 意識分別種種所聞. 因緣和合故稱聞也.

阿難等內則耳根聰利. 外則對佛八音領納

無遺. 故稱我聞. 問大論云阿難是佛得道夜

生. 涅槃明佛成道後過二十年方爲給侍. 自

爾之前說經阿難不聞. 佛將涅槃爲魔所蔽

亦不得聞. 云何皆稱如是我聞. 答大論云阿

難將欲結集法藏. 合掌向涅槃處而說偈言.

佛初說法時. 爾時我不見. 如是展轉聞乃至

波羅奈. 展轉聞者舍利弗問經云阿難修不

忘禪. 得佛覺三昧以三昧力自能聞也. 又報

恩云阿難從佛心乞四願. 三如涅槃. 第四願

者佛所說經未聞之者更請爲說. 佛可其願.

有所不聞重爲說也. 復次大論明結集法藏.

優婆離等各登高座皆稱如是我聞. 未必□

是阿難也. 問阿難但結集小乘亦大乘耶. 答

解者不同. 有言但結集小乘. 諸大乘經是文

殊彌勒等所共結集. 又言阿難亦結集共二

乘說大乘經. 故大品付屬阿難. 此經亦爾. 其

不共者大菩薩集也. 又云阿難亦結集不共

二乘人說. 如正法念云. 阿難有三種一阿難

賢二阿難持三阿難海. 今謂阿難賢持三藏

敎. 阿難持持共大乘. 阿難海持不共大乘. 故

法華云. 阿難聞佛授記卽時憶念過去無量

千萬億諸佛法藏. 如今所聞. 亦識本願豈不

備持一佛之敎. 次別釋爲二. 一我二聞我亦

有四. 一約三藏明我者. 依薩婆多我但有名.

依曇無德說有假我. 犢子明我在第五藏. 是

中              欄

等雖殊悉破外人計神我性說假名我. 二通

敎者如大品云. 色性如我性我性如色性. 我

之與色但有名字皆如幻化. 三別敎者以自

在爲我. 善於知見得無□□卽我義也. 又攝

大乘明自他差別識亦名似我識皆是別義

也. 四圓敎者中道佛性卽我義也. 中論云. 佛

或時說我或時說無我. 於佛正法中無我無

非我. 此經云於我無我而不二是眞無我義.

大經云無我法中有眞我. 又云我與無我其

性不二. 不二之性卽是實性. 實性者是二十

五有眞我也. 前三是權我圓敎是實我. 問若

爾何得大論云隨俗說我. 答三敎隨情豈非

隨俗. 若圓敎明我卽是佛性非隨俗也. 三敎

我聞□約耳根圓敎明我. 我卽是聞. 以點色

性說眞我故離法性外無別能聞耳也. 用敎

約諸經明我多少如前可知. 二明聞者大經

有四種. 一聞聞二不聞聞三聞不聞四不聞

不聞. 今恐此是四敎辨聞. 藏敎卽聞聞以小

生生大生故名生生. 今亦得云少聞成大聞

故名聞聞. 問大經生生是十二因緣相續不

斷. 何以類解聞聞義耶. 答彼經釋生具有兩

義. 今不取約行但取約理. 若約十二因緣相

續以明生生. 卽於聖人聞經不便. 何者藏敎

諸得道人生生已壞. 但有報身. 根塵和合故

稱聞也. 二通敎卽是不聞聞. 如夢如幻點空

說聞. 三別敎卽聞不聞. 所聞自在. 何者世諦

死時卽聞. 聞死而生聞持隨有所聞. 自在能

持故. 攝大乘說有塵者應受識. 卽是別敎大

乘明聞也. 四圓敎卽是不聞不聞. 大般涅槃

下              欄

聞相盡也. 問若無聞相云何說聞. 答若聞相

盡都不聞者. 佛住涅槃應都不聞法界音聲.

如法華明耳根功德相似聞相盡. 十方無數

佛百福莊嚴相爲衆生說法. 悉聞能受持. 肉

分證聞相盡. 聞十方佛法如雲持雨耶. 妙覺

聞相究竟盡. 一切法界所有音聲一時聞也.

故大經云若知如來常不說法是名具足多聞.

此經亦云其聽法者無聞無得用四敎約衆

經聞義多少亦類如是可知. 問大論明佛法

無我何分四. 若爾便是有我. 答若定有我何

得四敎之別. 若定無我何得經敎有此異說.

若其不許作此分別非但壞佛方便敎門. 亦

順諸不信者義宗. 三約觀心類如是可知

一時者四衆感敎得道之時. 此亦助成如是

可信. 故大論云說時方皆爲生信. 亦爲三. 一

總解者大論云數時等實無陰入持所不攝.

但隨世俗說一時無咎也. 言四衆感敎得道

之時名一時者. 若通論四衆感一期之敎. 始

終久近皆名一時. 卽是多時少時共明一時.

如戒序云. 春分四月日爲時. 春分實有多時

但總束爲一時也. 若約得道明一時者. 赴機

說敎卽入如苦忍一刹那. 此約少時明一時

也. 今約此多少總明一時. 謂一期說法通是

一時之事也. 就此爲五. 一約機發者. 世善機

發卽是多時出世機發卽是少時. 總此多少

皆名一時. 二約佛說敎者. 三悉起敎卽是多

時用第一義卽是少時. 總此多少皆名一時.

三約機敎合明一時者. 亦以世出世善合爲

多少. 機敎合故不在二時故名一時. 四約四

經數: 一七七八

經名: 維摩經略疏卷第一

頁數: 五七○

上              欄

衆得道明一時者. 世與出世多少准上. 總此

多少皆名一時. 五約阿難聞經明一時者. 約

佛說經多時少時. 阿難聞非異時故名一時.

又阿難得佛覺三昧如前說. 又解佛爲阿難

重說卽是聞經之時名一時也. 二約敎者. 三

藏生滅一時. 通敎如夢幻一時. 別敎破時[&FFFF]#

倒. 能分別數無滯□也. 攝大乘明數識攝阿

僧祇. 明世識攝三世卽是別敎明一時也. 圓

敎約不思議法性明一時. 一時入一切時一

切時入一時. 如此經明. 住不思議解脫菩薩

七日爲一劫一劫爲七日. 法華明六十小劫

謂如食頃. 華嚴明十一切等. 一一敎皆具五

種一時. 約諸經多少類如是可知. 三觀心者.

觀因緣生滅者心在定時能知世間生滅法相.

則一念慧眼開發見生滅之理. 故名一時. 若

非定心見理卽前思後覺憶想[&FFFF]#倒. 雖解生

滅不能見理. 非一時也. 若體空慧眼入假法

眼中道佛眼皆是定心. 一念少時豁然開發

各見諦理名一時也佛在. 佛是能說顯其

化主. 亦爲助成傳聞可信. 何者九十六種不

足歸心. 三乘聖人獨居不極說非究竟. 今明

無師大非朗然頓悟所言. 誠諦從是聞經. 稱

物機緣衆情□□. 亦爲三. 一總明者舊稱佛

陀此言覺者. 自覺覺他名之爲他. 智論云佛

陀秦言知者. 知何等法. 謂知三世衆生數非

衆生數及常無常等一切諸法. 菩提樹下了了

覺知故名爲佛. 十號具足. 亦名一切智人. 俱

德無量稱名亦爾. 今不具釋. 所言在者住之

異名. 大論云四種威儀住故名爲住. 住有四

中              欄

種. 一天住者謂布施持戒善心三事故. 二梵

住者住四禪四無量心四無色定. 三聖住者

住三空四諦十二因緣理也. 四佛住者住首

楞嚴等無量三昧力無畏等一切佛法. 佛所

得法佛於中住. 憐愍衆生示住毘耶離. 別約

敎者四敎明佛已略在玄. 但爲化四種根性

現相亦四. 如初成道乃至涅槃皆現四相. 初

成道者如勝天王明. 初坐道樹得成正覺. 或

現坐草或坐天衣或處寶座或在虛空. 卽表

四敎佛相不同. 次明轉法輪現相不同者. 華

嚴圓頓則現大小相. 若鹿野轉生滅四諦卽

脫瓔珞現老比丘. 若說方等卽現門內尊特

之身. 或現門外塵□之像. 若說般若亦現門

內尊特之身及現種種佛身之相. 以衆生疑

故現常身放常光明. 若說法華但現尊特. 若

說涅槃備現四種事同方等. 如是隨緣現種

種身. 一往大略言四種耳. 次明身相不同者.

如像法決疑云. 如來將入涅槃. 是時大衆或

見如沙門像. 或見威德相好端嚴. 或見坐寶

蓮華說心地法門. 或見身如虛空無有邊表.

此豈非表說四敎. 其功已訖將入涅槃現此

相也. 此經旣方等敎攝. 亦應隨機感見四種.

故長者子說偈歎云. 各見世尊在其前. 斯則

神力不共法. 問四敎所見定如前不. 答且一

往相對理在隨緣. 若就障邊亦可劣身而說

1勝法. 如觀世音以種種形遊諸國土說大乘

法. 豈肉如來. 次用四敎明住義者隨敎所辨

法門不同佛於中住憐愍衆生故示住毘耶.

三約觀心者. 華嚴云欲見如來心但觀衆生

下              欄

心. 何者一心三觀圓觀三諦開佛知見. 雖有

肉眼名爲佛眼亦名種智. 若用三智以不住

法住三諦三昧. 亦是佛所得法. 佛於中住. 憐

愍衆生不捨道法. 現凡夫事住世間法也. 此

須善用六卽分別. 入大乘之要門也 毘耶

離菴羅樹園此明方所. 卽是顯示說經之處.

助成勸信也. 今爲二. 一通方所卽毘耶離. 二

別方所卽菴羅園. 通方所復爲三. 一約事者

此云廣博嚴淨. 其國寬平名爲廣博. 城邑華

麗故名嚴淨. 有師□爲好稻. 出好粳糧勝於

餘國故也. 有言好道國有好路. 平正砥直. 又

言好平道. 其國人民好樂正道自敦仁義. 不

須君主. 五百長者共行道法. 率土人民[&FFFF]#不

歸德故云好道. 次對法門釋者隨前所□卽

以對之. 廣博嚴淨者卽是釋迦法身. 本居寂

光其性廣博猶若虛空. 功德智慧無諸穢惡

故云嚴淨. [&FFFF]#居人間諂廣博嚴淨之土. 是知

非本無以垂[&FFFF]#. 故居人間嚴淨之國. 非[&FFFF]#無

以顯本. 寄毘耶離說諸佛國永寂如空. 以

顯遮那常寂本國. 言好稻者釋迦本住大般

涅槃百句解脫. 故法華云百穀[&FFFF]#稼普皆增

長. 因其增長穀實得成. 卽是百句解脫之妙

果爲好稻也. 垂[&FFFF]#顯本類前可解. 言好道路

者此表智度大道佛從來也. 故大經云譬如

隘路不容二人□行. 解脫不爾. 多所容受卽

眞解脫. 今釋迦居不思議法界大道卽是多

所含容故名好道. 垂[&FFFF]#顯本類前可知. 言好

平道者思議之道作意而修不名好道. 不思

議道自行眞修任運理顯化他. 如[&FFFF]#石吸鐵